open-index/open-wikipedia-markdown huggingface dataset:
Fajans-soddysch Schuuvsätz

De **fajans-soddyschen Schuuvsätz** (oder ok **radioaktive Schuuvsätz**) sünd Regeln, de 1913 vun Kasimir Fajans un Frederick Soddy opstellt worrn sünd. Se beschrieft, woans sik de Atom- un Massentall bi’n radioaktiven Verfall ännern doot. Wat dat mit disse Regeln op sik harr, is later kloor worrn, as de Opbo vun de Atomkarns un de Natur un de Verfalls-Vörgäng (nauer: Ümwannelvörgäng) beter utforscht weern.

Se hebbt rutfunnen hatt, dat bi’n Alphaverfall en Nuklid tostannen kummt, dat en Atomtall twee Eenheiten sieter as dat Muddernuklid hett. De Massentall is dorbi üm veer Eenheiten sieter. Bi’n Betaverfall entsteiht dorgegen en Nuklid mit de glieken Massentall, man de Atomtall is üm een höger (β−-Verfall) oder üm een sieter (β+-Verfall un Elektroneninfang) as bi dat Muddernuklid.

## Literatur
*Kasimir Fajans: *Radioactive transformations and the periodic system of the elements*, Berichte der Deutschen Chemischen Gesellschaft, Bd. 46, 1913, S. 422–439
*Frederick Soddy: *The Radio Elements and the Periodic Law*, Chem. News, Bd. 107, 1913, S: 97–99
Departement von de Wersermünnen

Dat **Departement von de Wersermünnen** (franzöösch *Bouches-du-Weser* [buʃ.dy.ve.ˈzɛːʁ]) weer en Departement von dat franzöösche Kaiserriek (een von de dree Hanseaatschen Departements), dat in de Franzosentied von’n 1. Januar 1811 bet 1814 bestahn hett.

## Laag

Dat Departement dee in’n Noorden an de Noordsee grenzen. In’n Noordoosten leeg dat Departement von de Elvmünnen un in’n Süüdoosten dat Königriek Westfalen. In’n Süüdwesten weer dat Departement von de Bövere Eems un in’n Noordwesten dat Departement Oost-Eems.

## Historie

Nadem dat Kurförstendom Hannover sik gegenöver Frankriek slahn geven harr, is dat Deel von dat Königriek Westfalen worrn. De Noorden von dat Kurförstendom hett denn dat Departement von de Elv- un Wersermünnen billt, dat von’n 1. März 1810 bet to’n 31. Dezember 1810 bestahn hett. To’n 1. Januar 1811 müss dat Königriek Westfalen dat Departement aver al wedder afgeven un dat is denn tohoop mit de Fre’e Rieksstadt Bremen en direkten Deel von dat Kaiserriek Frankriek worrn. Dat Rebeed von dat Departement von de Elv- un Wersermünnen is twischen de Departements von de Elvmünnen un von de Wersermünnen opdeelt worrn. Ok en Deel von dat Hertogdom Ollnborg is dor mit bikamen.

De Grenz weer de ole Grenz von dat Amt Ritzbüttel na Land Wusten, denn de Grenz von Wusten na Hadeln bet Beers un von dor bi Bremervöör an de Oost. Denn an de Oost langs bet na de Au un von dor na en Arm von de Wümm hen un op Hillen to un na Slötelborg.

Nadem de Allieerten Napoléon I. 1814 ünnerkregen harrn, is dat Kurförstendom Hannover in Form von dat Königriek Hannover wedderkamen, dat Hertogdom Ollnborg as Groothertogdom Ollnborg un Bremen is wedder egenstännig worrn.

De Höövdstadt von dat Departement weer Bremen. Dat harr 329.862 Inwahners op en Rebeed von 17.994,625 km². In de List von de franzööschen Departements harr dat de Nummer 129, de ok bi de Poststempels bruukt worrn is.

### Präfekten

Präfekt von dat Departement weer bet to’n 17. Oktober 1813 Karl Philipp Alexander von Arberg. Arberg hett in dat Eelkingsche Huus an’n Doomshoff un later in’n Eschenhoff an de Doomsheid seten. Nadem von Arberg flücht is, is de vörherige Ünnerpräfekt Johann Pavenstedt Präfekt worrn un hett dit Amt bet to dat Enn 1814 behollen.
Kasimir Fajans

**Kasimir** (Kazimierz) **Fajans** (* 27. Mai 1887 in Warschau; † 18. Mai 1975 in Ann Arbor, Michigan) weer en poolsch-US-amerikaanschen Chemiker.

## Leven
Fejans hett vun 1904 bit 1907 in Leipzig Chemie studeert un dorna wieter bit 1909 in Heidelbarg. 1909 hett he bi Georg Bredig an de Universität Heidelbarg sien Doktor maakt mit en Thema över de stereocheemsche Katalyys. He güng denn an de ETH Zürich, woneem he bi Richard Willstätter arbeit hett, un an de University of Manchester, wo he ünner Ernest Rutherford arbeiten de. 1911 is he denn an de TH Karlsruhe Assistent vun Bredig worrn. In Karlsruhe weer he 1913 habiliteert. In’t Johr 1917 is he uterordig Professer an de Universität München worrn, en JOhr later hett he de düütsche Staatsbörgerschop kregen. In München kreeg Fajans 1925 denn ok en Steed as ordigen Professor för physikaalsche Chemie. !932 weer he Direkter vun dat Institut för Physikaalsche Chemie, wat mit Help vun de Rockefeller Foundation opboet worrn is.

Vunwegen sien jöödsch Afstammen is Fajans 1935 vör de Döör sett worrn. He is dorophen in de USA utwannert un weer vun 1936 bit 1957 Professer an de University of Michigan in Ann Arbor. Em is 1942 de US-amerikaansche Staatsbörgerschop todeel worrn.

Fajans weer verheiraat un hett twee Söhnen hatt.

In’t Johr 1913 hett he togliek mit Frederick Soddy de so nöömten radioaktiven Schuuvsätz opdeckt. Dat glieke Johr hett he mit Oswald Helmuth Göhring en 1,2-Minuuten-Aktivität (UX2) ut Uran isoleert, dat he as nee Element *Brevium* nöömt hett. De hüütige offizielle Naam vun dit ne’e Element is Protactinium.

## Warken (Utwahl)
*1913 – *Radioactive Transformations and the Periodic System of the Elements*
*1941 – *Artificial radioactive isotopes of Thallium, Lead and Bismuth*
*1947 – *Application of the resonance theory to the structure of the water molecule*
*1948 – *Electronic structure of molecules*

## Weblenken
* Literatur vun un över Fajans in’n Katalog vun de Düütschen Natschonalbökeree
Jean Robic

**Jean Robic** (* 10. Juni 1921 in Condé-les-Vouziers; † 6. Oktober 1980 in Claye-Souilly) weer en franzöössch Radrennfohrer.

De Tipp vun sien Radsportkarriere weer ahn Twiefel de Gesamtsieg 1947 bi de Tour de France. Robic is de eerste Tour-de-France-Sieger nah den Tweeten Weltkrieg. De Bretoon harr dat Geel Trikot wiels dat ganze Rennen nich dragen. Eerst up de letzte Deelstreck, 140 km vör Paris, hett he den entscheeden Angreep gegen Pierre Brambilla sett un wunn somit överraschend de Tour. Robic leeg siet den Dag mit Pierre Brambilla in en deepen Striet. Normalerwies gellt bi grötter Rundfohrten dat unschreeven Gesett, wiels de letzt Deelstreck nich mehr antogriepen, um sück in dat Gesamtklassement to verbetern. Eerst 33 Johr later hebbt sück de beid weer verdragen. Up den Weeg nah Huus an jüst dissen Dag is Robic to Dood kommen, as he mit sien Auto en Unfall veroorsaakt hett un mit en Lastwagen tosommenprallt is. Robic weer stuuv dood. 

Noh lang Tiet dornah weer dat franzöösch Volk vun dissen Tour-Sieg begeisters un besünners vun de letzt Deelstreck – en vun de spannendsten Deelstrecken in de Historie vun de Tour de France.

Robic wunn ok de eerst Radquer-WM 1950 in Paris.

## Weblenken
* List vun de Siege un Platzeeren
* Jean Robic in de Datenbank vun de Tour de France (engelsch)
* Jean Robic in de Datenbank vun Radsportseiten.net
Maihusen

**Maihusen** () is en Dörp in de Gemeen Lox in’n Landkreis Cuxhoben, Neddersassen.

## Geografie

Maihusen is so bi twee Kilometer von de Werser af in de Masch von Landwöörden.

De Naveröörd sünd Oberwarf in’n Noorden, Fleest in’n Noordoosten, Stotel un Holt in’n Oosten, Büttel in’n Süden un Wiemsdörp un Deesdörp in’n Noordwesten.

## Historie

Maihusen kummt 1275 toeerst in de Oorkunnen vör.

Fröher weer Maihusen as Deel von Landwöörden in dat Land Ollnborg un hett bet 1933 to dat Amt Braak tohöört. Von 1933 bet 1939 weer dat Deel von dat Amt Wersermasch, denn hett dat Amt den ne’en Naam Landkreis Wersermasch kregen.

Bet 1974 noch hett Maihusen to de Gemeen Deesdörp/Landwöörden tohöört, de 1974 von’n Landkreis Wersermasch na’n Landkreis Wersermünn wesselt is. 1977 is dat denn Deel von’n Landkreis Cuxhoben worrn.

In’n Eersten Weltkrieg sünd fiev Soldaten ut Maihusen fullen oder vermisst, un in’n Tweten veer.

### Inwahnertall

### Religion

Maihusen is evangeelsch-luthersch präägt un höört to dat Kaspel von de Laurentius-Kark in Deesdorp.

### Oortsvörstänn

* opstunns: Andrea Dellas

## Kultur

En Denkmaal för de Fullenen ut Maihusen ut de twee Weltkrieg’ steiht in Deesdörp bi de Kark.

## Infrastruktur

### Verkehr

Maihusen liggt an de Maihüser Straat, de in’n Westen an de Landsstraat 143 ranlöppt. De L&nbsp;143 is an de Bundsstraat 437 anslaten, de dör den Wersertunnel na dat annere Över von de Werser löppt. In’n Oosten geiht de Maihüser Straat na Holt un is dor ok wedder an de B&nbsp;437 un an de Autobahn 27 anslaten. Ans gifft dat lüttjere Straten na Wiemsdörp un Büttel.

De nächste Bahnhoff is de Bahnhoff Lox an de Bahnlien Bremen–Cuxhoben.

## Footnoten
Amt Braak

Dat **Amt Braak** weer von 1814 bet 1933 en Amt in dat Groothertogdom Ollnborg un na 1918 in’n Freestaat Ollnborg mit Seet in Braak.

## Geografie

In’n Noorden leeg dat Amt Butjadingen. In’n Oosten dee dat Amt an den Kreis Geestmünn un den Kreis Blomendal grenzen, de all beid in de Provinz Hannover in Prüßen weren. In’n Süden leeg dat Amt Elsfleth un in’n Westen dat Amt Varel.

## Geschicht

Dat Amt Braak is bi de Verwaltungsreform 1814 in Ollnborg nee billt worrn. In’n Noorden leeg toeerst dat Amt Roonkarken, dat 1858 oplööst worrn is un in dat Amt Övelgönn övergüng. Dorbi hett dat Amt Braak Golzwarden von dat Amt Roonkarken tokregen un Strückhusen an dat Amt Övelgönn afgeven.

1879 sünd denn dat Amt Övelgönn un dat Amt Landwöörden oplööst un Deel von dat Amt Braak worrn.

1933 is dat Amt Braak mit dat Amt Butjadingen, dat Amt Elsfleth, de Gemeen Olenesch ut dat Amt Demost un de Gemenen Jaad un Sweiborg ut dat Amt Varel to dat ne’e Amt Wersermasch tohoopleggt worrn. Ut dat Amt Wersermasch is 1939 denn al de Landkreis Wersermasch worrn.

## Amtlüüd

* Johann Georg August Schwarz
* 1824–1828: Christian Friedrich Ferdinand von Kettler
* 1828–1854: Gerhard Friedrich Rasmus
* 1854–1855: Julius Ludwig Eduard Erdmann
* 1855–1872: Wilhelm Anton Strackerjan

## Inwahnertall

## Gemenen
De Gemenen von’t Amt Braak (Stand&nbsp;1.&nbsp;Dezember 1910):
Dave Burrell

**Dave Burrell** (*Herman Davis Burell*; * 10. September 1940 in Middletown, Ohio) is en US-amerikaansch Jazz-Pianist.

Burrell wuss up Hawaii up, wo he in en Rock-and-Roll-Band speel. Van 1958 bit 1960 studeer he an de University of Hawaii, dornah bit 1965 an de Berklee School of Music, wo he mit Tony Williams un Sam Rivers speel.

Nah den Afsluss vun sien Studium hett he in New York mit den Saxophonisten Byard Lancaster, den Bassisten Sirone un den Slagtüüchspeler Bobby Kapp dat *Untraditional Jazz Improvisational Team*. Dorneben hett he ok mit Marion Brown un Pharoah Sanders (1966) arbeit. 1968 hörr he mit Grachan Moncur III un Beaver Harris to de Grünner vun de *360 Degree Music Experience*, mit de he aber eerst 1977 Upnahmen makt hett. Mit disse beid Musiker weer he 1968 ok an Archie Shepp sien Album *[[The Way Ahead]]* bedeeligt. 1969 nehm he an dat *Panafrikaansch Festival* in Algier deel un hull sück länger in Paris up, wo he ünner annern mit Archie Shepp, Alan Silva, Sunny Murray, Lester Bowie,  Jeanne Lee un Philly Joe Jones speelt un ok Upnahmen makt hett. 

Enn‘ vun de 1960er un Anfang vun de 1970er Jahre hett Burrell regelmatig as  Sideman för Shepp arbeit. Enn‘ vun de 1970er komponeer he de Jazz-Oper *Windward Passages*. In de 1980er un 1990er Johren hett he völ in verscheeden Besetten mit David Murray arbeit; ünner annern entstunnen mit sien Fru Monika Larsson as Singerin Upnahmen vun Stücken ut sien Oper.

## Diskographie
**High* mit Sunny Murray, Sirone, 1965
**High Won-High Two* mit Sirone, Bobby Kapp, Sunny Murray, Pharoah Sanders, 1968
**La Vie de Boheme* mit Eleanor Burrell, Ric Colbeck, Claude Delcloo, Beb Guérin, Grachan Moncur III, Kenneth Terroade, 1969
**Echo* mit Arthur Jones, Grachan Moncur III, Sunny Murray, Archie Shepp, Alan Silva, Clifford Thornton, 1969
**Dave Burrell Plays Ellington & Monk* mit Takashi Mizuhashi, 1978
**[[Lush Life]]* mit Takashi Mizuhashi, 1978
**Windward Passages [1979] [live]* Soloalbum, 1979
**[[’Round Midnight]]*, 1979
**Daybreak* mit Kenny Burrell, David Murray, 1989
**In Concert [live]* mit David Murray, 1991
**The Jelly Roll Joys* Soloalbum, 1991
**Windward Passages [1993]* mit Monika Larsson, David Murray, 1993
**Brother to Brother* mit David Murray, 1993
**Recital* mit Tyrone Brown, 2001
**Expansion [live]* mit Andrew Cyrille, William Parker, 2004
**Margy Pargy* 2005
**After Love* mit Bertrand Gauthier, Michel Gladieux, Ron Miller, Roscoe Mitchell, Don Moye, Alan Silva, 2005
**Consequences [live]* mit Billy Martin, 2006
**Momentum* mit Guillermo E. Brown, Michael Formanek, 2006

## Weblenken
* Homepage vun Dave Burrell
* DNB-Katalog
Kreis Blomendal

De **Kreis Blomendal** weer von 1885 bet 1932 en Landkreis in de prüüßsche Provinz Hannover mit Seet in Blomendal.

## Geografie

In’n Noorden leeg de Kreis Geestmünn un in’n Oosten de Kreis Oosterholt. In’n Süden weer de Stadt Bremen. In’n Westen dee de Kreis Blomendal an dat Amt Braak in’t Land Ollnborg grenzen.

## Geschicht

De Kreis Blomendal is an’n 1. April 1885 ut dat Amt Blomendal un de Gemenen Aschwarden-Brook un Hinnbeek ut dat Amt Hagen billt worrn.

Bi de Kreisreform 1932 is de Kreis denn mit den Kreis Oosterholt to’n ne’en Landkreis Oosterholt tohoopfaat worrn. De Kreisstadt Blomendal sülvens is aver al 1939 tohoop mit Farge-Rekum, Schönebeck un Aumund Deel von de Stadt Bremen worrn.

## Landrääd

* 1. April 1885–1917: Paul Berthold
* 1917-1920: Karl von Buchka
* 1920-August 1932: Ludwig Christians
* August 1932: Kurt Wellenkamp

## Inwahnertall

## Gemenen
De Gemenen von’n Kreis Blomendal (Stand&nbsp;1.&nbsp;Dezember 1910):

: * 1907 sünd Borchshöh (1895 197 Inwahners), Fähr (1895 1.117 Inwahners) un Voraumund (1895 138 Inwahners) Deel von Aumund worrn
: ** 1907 is Lüssum (1895 1.421 Inwahners) Deel von Blomendal worrn
: *** 1908 sünd Bockhorn (1895 173 Inwahners) un Rönnebeck (1895 1.091 Inwahners) Deel von Blomendal worrn
: **** 1908 is Holthorst (1895 81 Inwahners) Deel von Lesum worrn
: ***** 1908 sünd Friedrichsdörp (1895 259 Inwahners) un Nee Schönebeck (1895 138 Inwahners) Deel von Sankt Magnus worrn
Tabit

**Tabit** (araab.: ﺛﺎﺑﺖ „De nich to’n Schuckeln to bringen is“) oder **π<sup>3</sup> Orionis** sünd Beteken vun en Steern in’t Steernbild Orion, de mit en schienbore Helligkeit vun 3,2m ok ahn Feernglas al to sehn is. 

Tabit is ruchweg 26 Lichtjohren wiet weg vun de Eer un hett de Spektralklass F6 V. Dormit höört he to de Hööftreeg.
Julie Delpy

**Julie Delpy** (* 21. Dezember 1969 in Paris) is en franzöösche Schauspelersche, Speelbaas’sche un Singersche.

## Leven un Wark
Delpy is de Dochter vun dat Schauspeler-Ehpoor Marie Pillet un Albert Delpy. Se hett an de Filmhoochschool vun New York City en Regiestudium afleggt un leevt vundaag in Los Angeles.

Ehr eerste lütte Rull in’t Kino kreeg se 1985 in Jean-Luc Godard sien Film *Détective*. Twee Johren later harr se ehr eerste grote Hööftrull in den Film *La passion Béatrice* vun Bertrand Tavernier. Mit ehr Hööftrull in den Film *Europa! Europa!* (dt.: *Hitlerjunge Salomon*), de in Düütschland mit veel Spood lopen is, hett se veel internatschonale Acht op sik lenkt. Dormit hett se ehr internatschonale Loopbahn anfungen. In de Folgetiet hett se ünner anner ünner Speelbasen as Volker Schlöndorff oder Krzysztof Kieślowski speelt.

Blangen de Schauspeleree singt Delpy ok. In’n Harvst 2003 hett se en CD mit ölven Leder in engelsche un franzöösche Spraak rutbröcht, op de se sik sülvst op de Gitarr begleiden deit.

In’t Johr 2007 hett se op de 57. Berlinale den Film *Deux jours à Paris* vörstellt, bi den se Speelbaas’sche weer. 2009 folg ehr Verfilmen vun’t Leven vun Elisabeth Báthory ünner den Titel *The Countess*.

Delpy is siet 2004 mit den düütschen Filmkomponist Marc Streitenfeld tosamen. Se hebbt tosamen en Söhn, de 2009 boren weer.

## Filmografie (Utwahl)

## Utteken
Delpy weer bit hüüt (Mai 2012) al twintig mol för grote Filmpriesen vörslahn, dorünner ok eenmol för den *[[Oscar]]* in de *[[Oscar/Best Dreihbook na Vörlaag|Best Dreihbook na Vörlaag]]* för *Before Sunset*. Uttekent weer se mit söven Priesen, dorünner:
* 2004: de *[[SFFCC Award]]* in de Kategorie *Beste Schauspelersche* för *Before Sunset*
* 2005: de *[[Empire Award]]* in de Kategorie *Beste Schauspelersche* för *Before Sunset*
* 2007: de *[[Coup de Coeur]]* för *2 Days in Paris*
* 2011: den Sünnerpries vun de Jury vun’t *[[San Sebastián International Film Festival]]* för *Le Skylab*

## Borns


## Weblenken

*
* Biografie bi film-zeit.de
*''Ich weiß nicht mal, was niedlich ist'' – Julie Delphy in en Interview, FAZ, 23. Juni 2009, mit Biller
Neehuus

**Neehuus** betekent

* Neehuus, Oort in de Gemeen Amt Neehuus in’n Landkreis Lümborg, Neddersassen,
* Neehuus, Gemeen in’n Landkreis Cuxhoben, Neddersassen,
* Neehuus, Oort in de Gemeen Soltau in’n Landkreis Heidkreis, Neddersassen.
Ludwig Bledow

**Ludwig Erdmann Bledow** (* 27. Juli 1795 in Berlin; † 6. August 1846 ok dor) weer en düütsch Schachspeler.

## Biografie
Vun Berop weer Bledow Mathematiklehrer an dat Cöllnisch Realgymnasium. To dat Schachspeel anleidt wurr Bledow vun den dormals starksten Speler vun Berlin, Julius Mendheim. Af 1835 gull he as een vun de führend Schachspeler in Düürschland. He hett denn ok Tweekämpe gegen de Spitzenspeler ut sien speelt. So wunn he Partien gegen Horwitz (1837), Szén (1839), Jänisch (1842), Mongredien (1845) un annern. Ok gegen Anderssen, Henry Thomas Buckle un Aaron Alexandre is he antreden. 

Bledow weer Grünner vun de Berliner School. He hett den Kring vun de jüngere Meesters vun de Berliner Schachsellschopp, to de Wilhelm Hanstein, Paul Rudolph von Bilguer un Tassilo von Heydebrand und der Lasa hörrn deen, to dat intensiv Studium vun de Schachliteratur un besünners vun de Anspeelen anhollen.  1846 hett he de (latere Düütsche) ''Schachblatt'' grünnd. Bledow beleev as  Redakteur blots noch dat Rutkommen vun de eerst Utgaav. Dat Blatt gull mehr as een Johrhunnert lang as de bedüüdenst düütsch Schachtietschrift. 

## Böker
Bledow hett 1843 *Die zwischen dem Berliner und Posener Klub durch Correspondenz gespielten Schach-Partieen*sic verapenlicht. De Publikatschoon enthull nich blots de 1839/40 tüschen Berlin un Posen utdragen, sonnern all  tosommen mehr 52 Feernschachpartien – un weer överhoopt dat eerst düütschsprakig Book över  Feernschach. De Sammlung wurr 1872 vun Max Lange wieder makt un nee herutgeven. 1997 keem noch en Reprint vun de oorsprünglich Utgaav vun 1843 herut. De umfaat ok handschriftlich Upteken vun Bledow, de woll to de Vörbereiten to en all to de sien Leevtieiden vörsehn wiedermakt Utgaav bestimmt weern. Bledow hett ok en Utgaav vun dat Wark vun den berühmten syrischen Meester Philipp Stamma bearbeit.

## Schachbibliothek
Bekannt weer sien umfangriek Schachbibliothek, de later vun de Königlich Bibliothek in Berlin köfft wurrn is. 

## Warken
*''Die zwischen dem Berliner und Posener Klub durch Correspondenz gespielten Schach-Partieen'', Veit und Comp., Berlin 1843
**Die zwischen dem Berliner und Posener Klub durch Correspondenz gespielten Schach-Partieen*, Schachverlag Mädler, Dresden 1997 (Nachdruck der Ausgabe Berlin 1843) ISBN 3925691197 
*''Stamma's hundert Endspiele'', nah de Utgaav vun 1745 bearbeit, översett vun L. Bledow und O. von Oppen, Berlin 1856

## Literatur
O. Koch: *Ludwig Bledow*, in: *[[Deutsches Wochenschach]]* 1909, S. 1-6, 13-15, 37-41.

## Weblenken
* DNB-Katalog
*Jeremy P. Spinrad: Ludwig Erdmann Bledow (2006) engelsch Artikel bi *chesscafe.com* (PDF-Datei; 143 kB)
* Kompositschonen vun Ludwig Bledow up den PDB-Server
Ronald Ellwin Evans

**Ronald Ellwin „Ron“ Evans, Jr.** (* 10. November 1933 in St. Francis, Kansas; † 7. April 1990 in Scottsdale, Arizona) weer en US-amerikaansch Astronaut vun de NASA. Bi Apollo 17, den negenten un letzten bemannten Floog to' Maand in' Rahmen vun dat Apollo-Programms, weer he Pilot vun dat Apollo-Kommandomodul.

## Leven
Nah Afsluss vun de High School in Topeka (Kansas) hett Evans an de University of Kansas studeert un kreeg 1956 sien Bachelor in Elektrotechnik.

Nahdem Evans in' Juni 1957 sien Utbillen to'n Piloten bi de US Navy spoodriek afslooten harr, weer he ansluutend as Pilot un, van Januar 1961 bit Juni 1962, as Utbilder för Kamppiloten tätig. Wiels sien gesamte Deensttiet hett Evans mehr as 5.100 Floogstünn maakt, dorvan ca. 4.600 up Düsenfloogtüüch.

1964 kreeg Evans sien Master in Luftfohrttechnik an de Naval Postgraduate School un is  1966 mit de fievte Grupp vun Astronauten in de NASA intreden.  

## Ruumfohrertätigkeit
Evans weer tonächst för Apollo 7 un Apollo 11 to de Ünnerstüttensmannschap (Support-Crew) todeelt. 

Bi Apollo 14 deen he in de Ersatzmannschap as Pilot vun dat Kommandomodul.

Sien eersten un eenzigen Weltruumfloog hett Evans van' 7. Dezember bit to'n 19. Dezember 1972 mit Apollo 17 maakt, den letzten Floog in dat Apollo-Programm to'n Maand. Neben Evans as  Pilot vun dat Kommandomoduls *America*, hebbt ok Eugene Cernan  as Kommandant) un Harrison Schmitt as Pilot vun de Maandlandefähr *Challenger* to de Mannschap. Wiels Cernan un Schmitt up den Maand land sünd, bleev Evans alleen in den Maandorbit un hett in disse Missionsphase fotografische un visuelle Beobachtungen dörführt. 

Bit hüüd hollt he mit söss Daag, dree Stünn un 48 Minüüt de Rekord för de längste in' Maandorbit verbrocht Tiet. Up den Rückfloog to de Eer hett Evans de Kommandokapsel för en Weltruumutstieg för een Stünn und söss Minuten verlaaten, um Filmkassetten to bargen un en Inspektschoon vun dat Ruumschipp dörtoführen. Nah 12 Daag, 13 Stünn un 51 Minüüt gung de Mission an' 19. Dezember 1972 to Enn'

Nah Apollo 17 deen Evans in de Ersatzmannschap as Pilot für dat Apollo-Sojus-Projekt.

In' Ansluss an dat Apollo-Programm weer he an de Entwicklung un Planung vun dat Space-Shuttle-Programm bedeeligt. Nah 21 Johren Deensttiet is Evans an' 30. April 1976 ut de US Navy utscheeden. In' März 1977 hett he de NASA verlaaten un övernehm en leitend Positschoon in de Industrie. 

Evans is in' April 1990 an Hartverseggen. He hett Fru un twee Kinner achterlaaten. 

## Besünnerheiten un Rekorde
* eerst bemannt Nachtstart vun de NASA (Apollo 17)
* längste Tiet alleen in Maandorbit (Apollo 17)

## Weblenken

* NASA:  Offizielle Biografie (englelsch)
* spacefacts.de: Körtbiografie
Wist

**Wist** betekent

* Wist, Oort in de Gemeen Wist in’n Landkreis Horborg, Neddersassen,
* Wist, Oort in de Gemeen Oosterholt-Scharmbeek in’n Landkreis Oosterholt, Neddersassen,
* Wist, Oort in de Gemeen Hepst in’n Landkreis Rodenborg, Neddersassen,
* Wist, Oort in de Gemeen Zeven in’n Landkreis Rodenborg, Neddersassen.
Kreis Oosterholt

De **Kreis Oosterholt** weer von 1885 bet 1932 en Landkreis in de prüüßsche Provinz Hannover mit Seet in Oosterholt.

## Geografie

In’n Noordoosten leeg de Kreis Bremervöör un in’n Oosten de Kreis Zeven. In’n Süüdoosten dee de Kreis an’n Kreis Achem grenzen. In’n Süden weer de Stadt Bremen un in’n Westen de Kreis Blomendal. Na Noordwesten to leeg de Kreis Geestmünn.

## Geschicht

De Kreis Oosterholt is 1885 ut dat Amt Oosterholt un dat Amt Leendaal billt worrn.

Bi de Kreisreform 1932 is de Kreis denn mit den Kreis Blomendal to’n ne’en Landkreis Oosterholt tohoopfaat worrn.

## Landrääd

* 1. April 1885–1902: Hermann Franzius
* 1902–Mai 1931: Ferdinand Becker
* Mai 1931–30. September 1932: Otto Stegemann

## Inwahnertall

## Gemenen
De Gemenen von’n Kreis Oosterholt (Stand&nbsp;1.&nbsp;Dezember 1910):
Kreis Veern

De **Kreis Veern** weer von 1885 bet 1932 en Landkreis in de prüüßsche Provinz Hannover mit Seet in Veern.

## Geografie

In’n Noordoosten leeg de Kreis Rodenborg un in’n Süüdoosten de Kreis Fambossel. In’n Süüdwesten dee de Kreis an’n Kreis Hoya grenzen. In’n Westen weer dat Amt Thänhusen in dat Hertogdom Bruunswiek un in’n Noordwesten de Kreis Achem.

## Geschicht

De Kreis Veern is an’n 1. April 1885 ut dat Amt Veern un de Stadt Veern billt worrn.

Bi de Kreisreform to’n 1. Oktober 1932 is de Kreis denn mit den Kreis Achem un de Gemeen Öste ut’n Kreis Hoya to’n ne’en Landkreis Veern tohoopfaat worrn.

## Landrääd

* 1. April 1885-1888: Carl Roscher
* 1888-1890: Paul Bugisch
* 1890-1924: Max Seifert
* 1924-30. September 1932: Adolf Varain

## Inwahnertall

## Gemenen
De Gemenen von’n Kreis Veern (Stand&nbsp;1.&nbsp;Dezember 1910):

: * 1906 is Herrenkamp (1895 174 Inwahners) Deel von Langwedel worrn
Kreis Achem

De **Kreis Achem** weer von 1885 bet 1932 en Landkreis in de prüüßsche Provinz Hannover mit Seet in Achem.

## Geografie

In’n Noordoosten leeg de Kreis Zeven un in’n Oosten de Kreis Rodenborg. In’n Süüdoosten dee de Kreis an’n Kreis Veern grenzen. In’n Süden weer dat Amt Thänhusen in dat Hertogdom Bruunswiek un in’n Süüdwesten de Kreis Syke. In’n Westen leeg de Stadt Bremen un in’n Noordwesten de Kreis Oosterholt.

## Geschicht

De Kreis Achem is an’n 1. April 1885 ut dat Amt Achem billt worrn.

Bi de Kreisreform to’n 1. Oktober 1932 is de Kreis denn mit den Kreis Veern to’n ne’en Landkreis Veern tohoopfaat worrn.

## Landrääd

* 1. April 1885-1890: Ludwig Stegemann
* 1890-1893: Philipp Schaeper
* 1893-1907: Hans von Kemnitz
* 1907-1914: Josua Roedenbeck
* 1914-1916: Regerungsassesser Clemen (vertredungswies)
* 1916-1917: Regerungsassesser von Bonin (vertredungswies)
* November 1917-30. September 1932: Paul Wiedenfeld

## Inwahnertall

## Gemenen
De Gemenen von’n Kreis Achem (Stand&nbsp;1.&nbsp;Dezember 1910):
Grasdörp

**Grasdörp** betekent

* Grasdörp, Oort in de Gemeen Otterbarg in’n Landkreis Veern, Neddersassen,
* Grasdörp, Oort in de Gemeen Grasbarg in’n Landkreis Oosterholt, Neddersassen,
* Grasdörp, Oort in de Gemeen Neenhuus in’n Landkreis Groafschup Bentem, Neddersassen.

Kiek ok bi: Grasdorp, Grasdorf.
Bookholt

**Bookholt** betekent

* Bookholt, Oort in de Gemeen Bookholt in’n Landkreis Horborg, Neddersassen,
* Bookholt, Gemeen in’n Landkreis Heidkreis, Neddersassen,
* Bookholt, Oort in de Gemeen Visselhöövd in’n Landkreis Rodenborg, Neddersassen,
* Bookholt, Oort in de Gemeen Vörwark in’n Landkreis Rodenborg, Neddersassen,
* Bookholt, Oort in de Gemeen Päitershaugen in’n Kreis Minnen-Lübke, Noordrhien-Westfalen,
* Bookholt, Gemeen in’n Kreis Dithmarschen, Sleswig-Holsteen,
* Bookholt, Stadtdeel van Nothoorn in’n Landkreis Graafschup Beynthem, Neddersassen,
* Bookholt, Gemeen in’n Kreis Hertogdom Loonborg, Sleswig-Holsteen,
* Bookholt, Oort in de Gemeen Bookholt-Hanredder in’n Kreis Pinnbarg, Sleswig-Holsteen,
* Bookholt, Oort in de Gemeen Proobstierhagen in’n Kreis Plöön, Sleswig-Holsteen,
* Bookholt, Oort in de Gemeen Ohlers in’n Landkreis Stood, Neddersassen.

Kiek ok bi: Baukholt.
Kreis Soltau

De **Kreis Soltau** weer von 1885 bet 1932 en Landkreis in de prüüßsche Provinz Hannover mit Seet in Soltau.

## Geografie

In’n Noorden leeg de Kreis Horborg un de Kreis Winsen un in’n Noordoosten dee de Kreis op en Enn an’n Kreis Lümborg stöten. In’n Oosten dee de Kreis an’n Kreis Ülzen grenzen un in’n Süden an’n Kreis Celle. In’n Süüdwesten weer de Kreis Fambossel un in’n Westen de Kreis Rodenborg.

## Geschicht

De Kreis Soltau is an’n 1. April 1885 ut dat Amt Soltau (utbenahmen de Gemeen Fintel) billt worrn.

Bi de Kreisreform to’n 1. Oktober 1932 is de Kreis denn mit den Kreis Fambossel to en ne’en Kreis tohoopleggt worrn, de Kreis Fambossel heten hett. De Kreis hett aver blot een Johr hollen un denn is de Landkreis Soltau wedderkamen.

## Landrääd

* 1. April 1885–1888: Karl Wellenkamp
* 1888–1889: Karl von Marcard
* 1889–1901: Wilhelm Heinichen
* 1901–1907: Ludwig Kleine
* 1907–Juli 1925: Axel von Rappard
* Juli 1925–30. September 1932: Johann Justus Duvigneau

## Inwahnertall

## Gemenen
De Gemenen von’n Kreis Soltau (Stand&nbsp;1.&nbsp;Dezember 1910):
Nindörp (Visselhöövd)

**Nindörp** () is en Dörp in de Gemeen Visselhöövd in’n Landkreis Rodenborg, Neddersassen.

## Geografie

De Naveröörd sünd Bookholt in’n Noordoosten, Visselhöövd in’n Oosten, Kettenborg un Nee Wehnsen in’n Süüdoosten, Wehnsen in’n Süden, Jeddingen in’n Süüdwesten un Wittörp in’n Noordwesten.

## Historie

935 kummt in en Tuuschverdrag von Hinnerk I. twüschen dat Bisdom Hamborg un en Eddelmann mit Naam *Willari* en Oort vör, de *Nenthorp* schreven worrn is. Dat is aver nich seker rut, wat för Oort dor mit meent weer. Dat kann ok angahn, dat dor von en annern Oort snackt worrn is.

Nindörp leeg vör 1885 in’t Amt Rodenborg, denn bet 1977 in’n Kreis Rodenborg un vondaag in’n Landkreis Rodenborg.

1974 is Nindörp Deel von de Gemeen Visselhöövd worrn.

In’n Tweten Weltkrieg sünd 36 Soldaten ut Nindörp fullen oder vermisst.

### Inwahnertall

### Religion

Nindörp is evangeelsch-luthersch präägt un höört to dat Kaspel von de Johannis-Kark in Visselhöövd.

För de Kathoolschen weer von 1852 bet 1960 de Kapell op Slott Kedenborg tostännig. Nu is de Hart-Jesu-Kark in Visselhöövd tostännig, de siet 1. August 2004 to de Karkengemeen St. Maria von’n hilligen Rosenkranz in Wasra tohöört.

### Oortsvörstänn

* opstunns: Heinz-Friedrich Carstens

## Kultur

En Denkmaal för de Fullenen ut Nindörp ut den Tweten Weltkrieg’ steiht in Visselhöövd bi de Kark.

### Verenen

De Freewillige Füürwehr Nindörp is 1935 grünnt worrn un de Schützenvereen 1906.

## Infrastruktur

### Verkehr

Nindörp liggt an de Kreisstraat 207, de in’n Süden an de Landsstraat 171 ranlöppt un in’n Noorden na de Bundsstraat 440 rangeiht. Ans gifft dat noch Straten na de K&nbsp;235 un na Visselhöövd.

De nächste Bahnhoff is de Bahnhoff Visselhöövd an de Bahnlien Ülzen–Langwedel.

## Footnoten
Vissel

De **Vissel** is en lütten Beek in de Lümbörger Heid, de so üm un bi twölv Kilometer lang is. De Vissel hett ehren Born in Visselhöövd in’n Landkreis Rodenborg un flütt denn groff na Noordwesten dör de Visselseen, an Bookholt un Bretel langs un münnt denn bi Bootel as linken Tostroom in de Rodau, de sülvst wedder in de Wümm münnt.

## Footnoten
Anju

**Anju** (koreaansch 안주) is en Stadt an’n Stroom Chongchon (dicht bi de Münn in de Bucht von Korea) in de Provinz Süüd-Pyongan in Noordkorea. Se hett 240.117 Inwahners (Stand 2008) op en Rebeed von 359 km².

## Historie

Anju hett an’n 1. April 1931 de Stadtrechten kregen.

## Verkehr

Anju hett en Bahnhoff, de an de Bahnlien von Sinuiju na Pjöngjang (Pyongui-Lien) liggt. Von Anju ut geiht as Blangenlien de Kaechon-Lien af, de in Kaechon op de Manpo-Lien drippt un denn wieder na Kanggye löppt.

## Delen

De Stadt is indeelt in 19 Naverschoppen un 14 Dörper.

Naverschoppen:
* Gubong
* Namcheon
* Nampyeong
* Namheung
* Deokseong
* Doksan
* Deungbangsan
* Ryongyeon
* Munbong
* Misang
* Songam
* Shinwon
* Yeokjeon
* Wonheung
* Changsong
* Cheongsong
* Cheongcheongang
* Chilseong
* Pungnyeon

Dörper:
* Namchil
* Ryonggye
* Ryonghwa
* Ryongheung
* Sangseo
* Seonheung
* Yeonpung
* Unsong
* Unhak
* Wonpung
* Jangcheon
* Pyeongryulriro
Patty Fendick

**Patty Fendick** (* 31. März 1965 in Sacramento, Kalifornien) is en ehmalge US-amerikaansch Tennisspelerin. 

## Loopbahn
### Grand-Slam
De gröttste Spood in Patty Fendick hör Karriere gelung hör 1991 gemeensam mit hör Landsfru Mary Joe Fernandez bi de Australian Open in't Daamendüppel. Se hebbt in dat Finale vun dat Grand-Slam-Turnier Gigi Fernandez un Jana Novotná in twee Satzen mit 7:6(4), 6:1 wunnen. Se stunn 1988 in dat Finale vun de Düppelkonkurrenz bi de US Open, muss sück aber mit hör Düppelpartnerin Jill Hetherington tegen dat Duo Gigi Fernandez un Robin White glatt mit 4:6, 1:6 slahn geven. 1989 verlor se ebenfalls dat Finale vun de Australian Open gegen Martina Navrátilová und Pam Shriver mit 6:3, 3:6, 2:6.

### WTA-Tour
Fendick kunn up de WTA-Tour all tosommen 3 Eenzel- un 25 Düppelkonkurrenzen winnen. In' März 1989 reck se mit Rang 19 hör hööchste Platzeeren in de Tennisweltranglist. An' 3. Juli vun dat sülvig Johr keem se up Platz 4 vun de Düppelweltranglist. Insgesamt speel se dree Mal för dat US-amerikaansch Fed-Cup-Team (2 mal wunnen, eenmal verloren).

### Sonstiges
Se hett 1995 hör aktiv Loopbahn beend, de 1987 anfungen harr. Nah hör Rückträe hett se Scott McCain heiraadt, mit de se twee Döchter un een Söhn hett. Tüschen 1997 un 2005 hett se dat Tennisteam vun de University of Washington traineert un wurr Chefcoach vun de texaansch Mannschap. 

## Weblenken
* WTA-Profil vun Patty Fendick (engelsch)
* ITF-Profil vun Patty Fendick (engelsch)
* Fed-Cup-Statistik vun Patty Fendick (engelsch)
Henry Doubleday (1808–1875)

**Henry Doubleday** (* 1. Juli 1808; † 29. Juni 1875) weer en engelsch Entomoloog, Ornitholoog un Lepidopteroloog.

Henry Doubleday weer de öldste Söhn vun den Quäker un Koopmann Benjamin Doubleday un de sien Fru Mary ut Epping, Essex. He un sien Bröer Edward Doubleday hebbt hör Kinnertiet ünner annern dormit verbrocht, dat se in den Epping Forest nah natuurgeschichtlich interessanten Saaken to söken. He leev to glieker Tiet as sien Cousin mit glieker Naam, den Wetenschapler un Kulturplantenforscher. 

Henry Doubleday weer de Verfaater vun den eersten Katalog över Dag- un Nachtfalter,   *Synonymic List of the British Lepidoptera* (1847&ndash;50). He is Naamsgever vun verscheeden Nachtfalteroorten. Sien Sammlung befind sück noch in dat Natural History Museum.

## Born
* *Oxford Dictionary of National Biography*. OUP (2004).
Harrison Hagan Schmitt

**Harrison Hagan „Jack“ Schmitt** (* 3. Juli 1935 in Santa Rita, Grant County, New Mexico) is en ehmalger US-amerikaansch Astronaut, Geoloog un Politiker. He weer de twalvte Minsch, de den Maand betreden hett. 

## Utbillen
Nahdem Harrison Schmitt de High School afslooten harr, studeer he an dat California Institute of Technology in Pasadena (Bachelor) un an de Universität Oslo in Norwegen (Master). 1964 kreeg he den Doktertitel in Geologie vun de Harvard University. 

## NASA
Schmitt keem as een vun de eerst Weetenschapsastronauten 1965 to de NASA. Sien Hööftupgaav weer dat Anleiden vun de anner Astronauten in dat geologisch Training för de bevörstahn Maandexkursionen. Todem kreeg he en 53 Week lang düern Pilotenutbillen un en speziell Training to dat Stüern vun de Maandlandefähr.

An' 15. März 1970 wurr he as Pilot vun de Maandlandefähr de Ersatzmannschap vun Apollo 15 toordnet. Nah de begäng Regel weer he dornah för de Hööftmannschap vun Apollo 18 nomineert wurrn; disse Floog wurr aber in' September 1970 ut Köstengrünnen streeken. Up Druck vun Weetenschapler bi de NASA, de en Weetenschapsastronaut to den Maand schicken wullen, wurr he an' 13. August 1971 de Mannschap vun Apollo 17 todeelt un hett dormit Joe Engle ut de Mannschap rutdrängt.

Schmitts eerst un eenzig Insatz in' Weltruum weer van 6. bit 19. Dezember 1972 wiels de  Apollo-17-Mission as Pilot vun de Maandlandefähr, mit de he an' 11. Dezember in *Taurus-Littrow*-Rebeet daal gung. Tosommen mit Eugene Andrew Cernan führ he de längste Maanderkunden vun all Apollo-Missionen dör. Ronald Ellwin Evans weer bi disse Mission Pilot vun dat Apollo-Kommandomodul.

Jack Schmitt is de twalvte un vörlööpig letzte Minsch, de den Maand betreden hettt. He hett den Maand an' 14. Dezember 1972 mit de Maandlandefähr *Challenger* verlaaten. De letzte Minsch up den Maand weer he aber nich, wiel Kommandant Cernan nah hüm de Maand verlaaten hett.

Schmitt is in' August 1975 ut de NASA utscheeden, um en politisch Loopbahn as Politiker intoslahn. 1976 hett he sück as Kandidat vun de Republikaansch Partei gegen den Amtsinhaber Joseph Montoya um en Sitt in den Senat dörsett un weer van' 3. Januar 1977 bit 3. Januar 1983 en Amtstiet Senator för den Bundsstaat New Mexikco. As Senator weer he Liddmaat vun dat  *Science, Technology, and Space Subcommittee* weer. De Wedderwahl verlor he 1982 gegen Jeff Bingaman vun de Demokraatsche Partei.

Siet 1982 arbeit Schmitt as Berader un Spreker.

## Weblenken

* Kongressbio
* NASA: Biografie (engelsch)
* University of Wisconsin-Madison: De Apollo 17-Mission, vertellt vun Harrison Schmitt (engelsch)
* Australian Broadcasting Corporation: Interview mit Harrison Schmitt (Juli 2002) (engelsch)
* YouTube: Q&A with Dr. Jack Schmitt (af 7. Minuüüt) un Vördrag Return to the Moon:What it was like and what it will be like, 13. März 2008. (beid engelsch)
Kitarō

**Kitarō** (jap. 喜多郎; börgerlich *Masanori Takahashi* 高橋 正則; * 4. Februar 1953 in Toyohashi) is en japaansche Musiker. De Ökelnaam *Kitarō* (so veel as: „Mit veel Freid segent Mann“) is en Anspelen op de Figur *Kitarō* ut den japaanschen Manga *[[Ge Ge Ge no Kitarō]]*.

## Leven un Wark
Kitarō is in en Buernfamilie opwossen. He hett wiel sien Böverschooltiet an’n leevsten Soul un Rhythm & Blues höört. Sien eerst Instrument weer en E-Gitarr, de he sik sülvst to spelen lehrt hett. Mit sien eerste Grupp *Albatross* hett he Musik op Partys un in Clubs maakt. De gröttste musikaalsche Influss keem to de TIet vun Otis Redding. Kitarō vergliekt de Deep vun sien Musik ok vundaag noch geern mit de vun’t Rhythm & Blues. De Tohörers warrt op de glieke Wies anröhrt. He meen, dat sien Musik keen Rhythm & Blues weer, man sik as  Soul anföhlen deit.

To Anfang vun de 1970er Johren is he vullstännig op Keyboards ümstegen. He is denn in de Musikgrupp Far East Family Band ringahn un tour mit jem üm de Welt. As se inst in de 1970er Johren in Europa togang weern, hett he Kuntakt kregen to de düütschen Synthesizermusik kregen un drööp dat fröhere Tangerine Dream-Liddmaat Klaus Schulze. Schulze hett twee Alben vun de Grupp produzeert un hett Kitarō in en Crashkurs wiest, woans Synthesizer to spelen gaht un wies em dorbi ok Arbeitswiesen, de nich in Lehrböker stünnen.

1976 is Kitarō ut de Far East Family Band rutgahn un hett en Reis dör Asien maakt. Dorbi is he dör Länner as Laos, China un Thailand kamen. In Indien is he na Poona reist, woneem he ruchweg en half Johr an den Ashram vun Bhagwan Shree Rajneesh leevt hett.

As he torüch in Japan weer, hett he 1977 sien Solo-Loopbahn anfungen. Sien eersten beiden Platen *Ten Kai* un *From the Full Moon Story* sünd goot ankamen bi de Tohörers un stegen ok gau in de Gunst vun de New-Age-Szeen, de sik jüst billn de. Internatschonal is he eerst dör den Soundtrack to de NHK-Reeg *Silkroad* („De Siedenstraat“) bekannt worrn.

1986 hett Kitarō en Verdrag mit Geffen Records över de weltwieten Verdriefsrechten afslaten. In de Johren dorna hett he mit vele verschedene Musikers tosamenarbeidt, as to’n Bispeel mit Mickey Hart vun Grateful Dead un Jon Anderson vun Yes. Bit 1987 harr he tosamen al weltwiet mehr as 10 MIllionen Alben verköfft un weer mehrmols för en Grammy vörslahn. In’t Johr 1994 hett he sogor den *[[Golden Globe]]* kregen för den Soundtrack to den Film *[[Heaven & Earth]]* vun Oliver Stone. Sien gröttsten musikaalschen Spood weer de Grammy, den he 2001 in de Kategorie „New Age“ för sien Album *Thinking of You* kregen  hett.

Kitarō weer vun 1983 bit 1990 mit sien eerste Fro Yuki verheiraat, mit de he en Söhn hett. Mitt vun de 1990er Johren hett he de Musikersche Keiko Matsubara heiraat. Mit ehr un ehrn Söhn hett he vele Johren lang in Ward in de Neeg vun Boulder/Colorado in de USA leevt, woneem he en Huus mit egen Toonstudio (*Mochi House*) hett. Üm 2007 rüm sünd se na Sebastopol in Noordkalifornien ümtogen.

## Diskografie (Utwahl)

## Weblenken
* Domo Records – Platenfirma vun Kitarō
* Kitaro House – Fan-Siet mit wietere Informatschonen
Samtgemeen Hemmoor

De **Samtgemeen Hemmoor** is en Samtgemeen in’n Landkreis Cuxhoben, in de sik dree Gemenen för de Afwickeln vun de Verwaltenssaken tohoopslaten hebbt. Se hett .

## Geografie

De Samtgemeen Hemmoor grenzt in’n Noorden an de Samtgemeen Noordkeden, in’n Oosten an de Gemeen Drochters, in’n Süüdoosten an de Samtgemeen Olendörp-Himmelpoorten (all dree in’n Landkreis Stood), in’n Süüdwesten an de Samtgemeen Loomst un in’n Noordwesten an de Samtgemeen Land Hadeln.

## Historie

De Samtgemeen is 1971 billt worrn.

### Inwahnertall

## Politik

To de Samtgemeen höört de dree Gemenen:
# Gemeen Oosten
# Gemeen Heckthusen
# Gemeen Hemmoor (Sitt vun de Verwalten)

### Samtgemeenraat
De Samtgemeenraat vun de Gemeen besteiht vundaag blangen den Samtgemeenbörgermeester ut 30 wählte Raatsliddmaten. De letzte Kommunalwahl weer an’n 11. September 2011:

### Samtgemeenbörgermeesters

De Samtgemeenbörgermeester is Dirk Brauer.

### Samtgemeendirekters

### Wapen

Dat Wapen wiest baven links op roden Grund en sülvern Wellenbalken un en sülvern Wagg, baven rechts op sülvern Grund en swarten Haal, ünnen links op sülvern Grund en roden Aadler halfpart mit gollen Klau un Snavel, un ünnen rechts op blauen Grund dree sülvern Ruten.

Wagg un Haal stammt ut dat Wapen von Hemmoor, de Aadler ut dat Wapen von Oosten.

## Infrastruktur

### Scholen

De Samtgemeen is de Dreger von de veer Grundscholen Basbeek, Heckthusen, Ooldhemmoor un Oosten.

## Footnoten



## Weblenken

* Websteed vun de Samtgemeen (hoochdüütsch)
Kaesong

**Kaesong** (koreaansch 개성시) ios en Stadt in de Provinz Noord-Hwanghae in Noordkorea. De Stadt hett 308.440 Inwahners (Stand 2008) op en Rebed von 1309 km².

## Geografie

De Oort liggt twölv Kilometer noorden von Panmunjeom, dicht bi de Grenz na Süüdkorea.

## Historie

Kaesong is 918 von Wang Geon as ne’e Höövdstadt von sien Königriek Goryeo grünnt worrn. Dormaals is de Stadt Song-ak nöömt worrn un schall bet to 800.000 Inwahners hatt hebben. 960, ünner König Gwangjong, hett de Stadt de Naam Gaegyeong kregen. Dat Enn von Kaesong as Höövdstadt keem 1392, as Yi Song-gye von de Joseon-Dynastie de Höövdstadt na Hanyang leggt hett.

In de Tied von de Japaansche Herrschop in Korea von 1910 bet 1945 hebbt de Japaners de Stadt Kaijō nöömt. Kaesong hett in’n Süden von 38. Bredengraad legen un hett dorüm na’n Tweten Weltkrieg toeerst in de amerikaansche Besatterzoon legen un hett to Süüdkorea tohöört. Na’n Koreakrieg keem Kaesong aver in’n Noorden von de Demilitariseerte Zoon to liggen un weer denn Deel von Noordkorea.

Von 1955 bet 2003 weer Kaesong binnen Noordkorea en egenstännige Stadt, de to keen Provinz tohöört hett, is denn aver Deel von de Provinz Noord-Hwanghae worrn.

### Inwahnertallen

## Weertschop un Infrastruktur

### Verkehr

Von Kaesong löppt en Autobahn na Pjöngjang.

De Oort liggt an de P'yŏngbu-Iesenbahnlien, de na Pjöngjang löppt. Fröher güng de Lien na Süden na Seoul wieder, aver de Bahnlien is nu dör de Staatsgrenz deelt.

### Scholen

In Kaesong gifft dat de Koryo-Songgyungwan-Universität, de Kommunistische Universität un en Kunsthoogschool.

## Delen

Kaesong is ünnerdeelt in 24 Naverschoppen un 3 Dörper.

Naverschoppen:
* Koryo (고려동/高麗洞)
* Haeun (해운동/海雲洞)
* Janam (자남동/子男洞)
* Kwanhun (관훈동/冠訓洞
* Manwol (만월동/滿月洞)
* Naesong (내성동/內城洞)
* Naman (남안동/南安洞)
* Nammun (남문동/南門洞)
* Namsan (남산동/南山洞)
* Pangjik (방직동/紡織洞)
* Poson (보선동/保善洞)
* Pukan (북안동/北安洞)
* Pusan (부산동/扶山洞)
* Ryonghung (룡흥동/龍興洞)
* Ryongsan (룡산동/龍山洞)
* Songak (송악동/松嶽洞)
* Songnam (성남동/城南洞)
* Sonjuk (선죽동/善竹洞)
* Sungjon (승전동/勝戰洞)
* Tonghung (동흥동/東興洞)
* Tonghyon (동현동/銅峴洞)
* Undok (은덕동/恩德洞)
* Unhak (운학동/雲鶴洞)
* Yokjon (역전동/驛前洞)

Dörper:
* Pakyon (박연리/朴淵里)
* Samgo (삼거리/三巨里)
* Tokam (덕암리/德岩里)

## Weblenken
Karolinsche Spraak

De **karolinsche Spraak** is een mikronees'sche Spraak, de (blangen Engelsch un Chamorro) op de Nöördlichen Marianen snackt warrt.

Karolinsch stimmt to 88% mit Chuukees'sch (snackt op de Chuuk-Eilannen) övereen.

## Weblenken
* Ethnologue, Languages of the World (15th edition): Carolinian
Puluwateesche Spraak

**Puluwatees'sch** or **Polowatees'sch** (in öllere Tieden ook *Puluwat*) is een mikronees'sche Spraak, de op de Atollen Pulap un Puluwat as ook op dat Eiland Pulusuk in'n Westen vun den mikronees'schen Bunnsstaat Chuuk vun 1.364 Minschen snackt warrt.

Dat hett een Liekheid vun 82 % mit Woleaiaansch, 81 % mit Chuukees'sch un 72 % mit Ulithsch. 

## Weblenken
* Ethnologue-Report för Puluwatees'sch
* Puluwatees'sche Basic-Vokabeln
Macklemore

**Macklemore** (börgerlich: *Ben Haggerty*) is een US-amerikaanschen Rapper ut Seattle. He is sünnerlich in Seattle begäng, wieldat he 2009 un 2011 op dat Bumbershoot Festival in sien Oord een Optridd harr. Sien Texten sünd mehrst sotschaalkritsch un thematiseren to'n Deel Drogensucht. 

## Leven

Haggerty wuss in Capitol Hill bi Seattle op un güng daar op de Garfield un de Nathan High School. Op dat Evergreen State College möök he sien Bachelor, ehrder he een Job in een Jöögdfängnis kreeg. Daar nehm he an een Programm mit den Naam "Gateways" deel, dat sik op Rap kunzentreren dee.

In't Jahr 2000 nehm Haggerty de EP *Open your Eyes* as "Professor Macklemore" (ndt. *Perfesser Macklemore*) op un verapentlich se in'n egen Kring. 2005 lösch he dat "Professor" uut sien Naam un verapentlich sien eerst Album mit den Titel *The Language Of My World*.

He hett achteran anfungen, Drogen to nehmen, sünnerlich Marihuana un Oxycontin. Dit harr he as Grund angeven för sien "Mangel an Produktivitäät" in düsse Jahren. Nadat he Ryan Lewis bemööt, nehm he mit em as Produzent dat *Unplanned Mixtape* op un bröch't in'n September 2009 ruut. Sünnerlich Leder as "The Town" un "Keep Marching" worrn begäng.

In'n Dezember 2009 verapentlich he de "VS. EP" un in'n Oktober 2010 de överarbeidte "VS. Redux - EP", vun de vele Leder ook in't Radio speelt worrn. Dat Leed "Otherside" belücht Haggerty sien verleden Tied mit Drogen un worr in de Kritik good beweert. De internatschonaal-aktive "Agency Group", de al Gruppen as A Tribe Called Quest vertreden dee, hett em sietdat opnahmen.

Haggerty sien Broder is Engelschlihrer in Argentinien un sien Öllers ünnerstütt sien musikaalsche Karrier siet Beginn. 

Nadat he Anfang 2011 een lütte Tour möök, tourt he vun Oktober bet Dezember 2011 dör Grootbritannien, Irland un Noordamerika. 

## Diskografie

*2000: *Open Your Eyes* (as "Professor Macklemore")
*2005: *The Language Of My World*
*2009: *The Unplanned Mixtape*
*2009: *VS. EP*
*2010: *VS. Redux - EP*
*2012: *The Heist* (mit Ryan Lewis)
*2017: *Gemini*
*2023: *Ben*

## Enkelnawiesen


## Weblenken
* Macklemore op MySpace
* Macklemore sien Blog
Chuukeesche Spraak

**Chukees'sch** (ook Chuuk, Ruk, fröher Trukees'sch; Truk) is een Spraak vun de Chuuk-Eilannen (bet 1990 "Truk"), de to de Austronees'schen Spraakfamilie (Malayo-Polynees'sch) tohöört. Chuukees'sch warrt vun 38.000 Inwahners snackt. (Födereerte Staaten vun Mikronesien)

Neger verwandte Dialekten (mit een lexikalen Verwandtschap vun wat 70-85%) sünd: Mortlockees'sch, Puluwatees'sch, Satawalees'sch, Karolinsch, Woleaiaansch, Ulithsch. 

## Wöör un Phrasen
* Moin = Ran annim
* Jo = Ewer
* Nee = Aapw
* Woans heetst du? = Ifa itom?
* Ik heet ____. = Itei ____.
* Goden Morgen = Neesor annim
* Op Weddersehn = Kene nom

## Weblenken
*Ethnologue-Report för Chuukees'sch
Munchon

**Munchon** (koreaansch 문천시) is en Havenstadt an de Bucht von Oost-Korea (Deel von de Japaansche See) in de Provinz Kangwon in Noordkorea un liggt dicht bi Wonsan. Munchon hett 122.934 Inwahners (Stand 2008) op en Rebeed von 277,52&nbsp;km².

## Geografie

Munchon liggt an de Yonghung-Bucht, de Deel von de Bucht von Oost-Korea is. In’n Süüdwesten liggt de Masikryong-Bargen. De Namchon flütt dör de Stadt.

## Verkehr

De Bahnhoff Munchon liggt an de Kangwon-Iesenbahnlien.

## Weertschop

För Munchon wichtig is vör allen de Fischeree un Bueree.

## Delen

Munchon is indeelt in 16 Stadtdelen un 14 Dörper.

Stadtdelen:
* Changbaek (장백동 ; 長白洞)
* Haean (해안동 ; 海岸洞)
* Haebangsan (해방산동) 
* Hwangsok (황석동 ; 黃石洞)
* Kangchol (강철동 ; 鋼鐵洞)
* Kapyong (가평동 ; 柯坪洞)
* Koam (고암동 ; 庫岩洞)
* Kwanpung (관풍동 ; 館豊洞)
* Munchon (문천동 ; 文川洞)
* Munpyong (문평동 ; 文坪洞)
* Okpyong (옥평동 ; 玉坪洞)
* Pukhang (북항동 ; 北港洞)
* Samo (삼오동 ; 三五洞)
* Sinan (신안동 ; 新安洞)
* Songmun (성문동 ; 成文洞)
* Unjong (은정동 ; 恩情洞)

Dörper:
* Kaun (가은리; 柯銀里)
* Kyosong (교성리; 橋城里)
* Namchang (남창리; 南昌里)
* Pubang (부방리; 富方里)
* Ryongjong (룡정리; 龍井里)
* Ryongtan (룡탄리; 龍灘里)
* Samdong (삼동리; 三洞里)
* Samhwa (삼화리; 三花里)
* Samil (삼일리; 三一里)
* Sinsong (신송리; 新松里)
* Sokchon (석전리; 石田里)
* Songjuk (송죽리; 松竹里)
* Tapchon (답촌리; 沓村里)
* Tokhung (덕흥리; 德興里)
List von de Över- un Middelzentren in Neddersassen

Disse **List von de Över- un Middelzentren in Neddersassen** wiest all Överzentren, Middelzentren un Middelzentren mit överzentrale Deelfunkschonen in Neddersassen. Grundlaag is dat neddersassische Landsruumordnungsprogramm (LROP).

De Indrääg sünd von Noorden na Süden un Westen na Oosten sorteert.

## Överzentren

## Middelzentren mit överzentrale Deelfunkschonen

## Middelzentren
Lee Man-ki

**Lee Man-ki** (koreaansch 이만기; * 1. 1 1963 in Uiryeong) is en süüdkoreaanschen Ssireum-Ringer. He hett twüschen 1983 un 1991 alltohoop teihn Maal de Cheonhajangsa-Ssireum-Meesterschop wunnen.

Na dat Enn von sien Karjeer hett he 1991 en Steed as Perfesser för Sport an de Inje-Universität annahmen. Bi de Parlamentswahlen in Süüdkorea 2005 weer he Kannedaat för de Uri-Partei in’n Wahlkreis Masan, hett aver gegen sien Gegener Gim Jeong-bu verloren.
Bentwisch

**Bentwisch** betekent

* Bentwisch, Gemeen in’n Landkreis Rostock, Mekelborg-Vörpommern,
* Bentwisch, Oort in de Gemeen Wittenberge in’n Landkreis Prignitz, Brannenborg,
* Beentwisch, Oort in de Gemeen Öberndörp in’n Landkreis Cuxhoben, Neddersassen.